Diari Oficial de la Generalitat Valenciana


Sumari del DOGV 5471, del 15-03-2007 (2007/2064)

Informació pública sobre l'aprovació definitiva del projecte de reparcel·lació voluntària de la unitat d'execució SUP-1, les Hortes, de les normes subsidiàries homologades de Favara, promogut per Franjuan Obras Públicas, SL.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5471

Data del DOGV
:   15-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/2064


Data del document
:   14-02-2007

Organisme emissor
:   Ajuntament de Favara

Tipus de document
:   Informació Pública

Descriptors 

:   * Favara
    * administració local
    * pla d'urbanisme

Per la Resolució de l'Alcaldia, de data 12 de febrer de 2007, es va aprovar definitivament el projecte de reparcel·lació voluntària de la unitat d'execució SUP-1, les Hortes, de les normes subsidiàries homologades de Favara, promogut per Franjuan Obras Públicas, SL, com a agent urbanitzador, cosa que es publica als efectes oportuns.  
"Vist que, amb data 17 de novembre de 2006, ha tingut entrada el projecte de reparcel·lació voluntària de la unitat d'execució SUP-1, les Hortes, de les normes subsidiàries homologades de Favara, promogut per Franjuan Obras Públicas, SL, com a agent urbanitzador  
Vist que, amb data 24 de novembre de 2006, es va emetre un informe dels Servicis Tècnics sobre el projecte de reparcel·lació presentat i, amb data 30 de novembre de 2006, els servicis externs contractats per este ajuntament van emetre un informe sobre el projecte presentat.  
Vist que, amb data 20 de novembre de 2006, es va sotmetre a informació pública durant el termini d'un mes per mitjà d'un anunci en el Diari Oficial de la Comunitat Valenciana número 5.424, de data 9 de gener de 2007, i en el diari Las Provincias, de data 18 de desembre de 2006.  
Vist que, amb data 12 de febrer de 2007, el secretari va emetre un certificat en què consta que en el període d'informació pública no es van presentar al·legacions o objeccions.  
Examinada la documentació que l'acompanya, vist l'informe de Secretaria, i de conformitat amb el que establix l'article 21.1.j de la Llei 7/1985, de 2 d'abril, Reguladora de les Bases de Règim Local, resolc:  
Primer. Aprovar el projecte de reparcel·lació voluntària de la unitat d'execució SUP-1, les Hortes, de les normes subsidiàries homologades de Favara, promogut per Franjuan Obras Públicas, SL, com a agent urbanitzador.  
Segon. Acceptar la cessió, lliure de càrregues i gravàmens, de tots els terrenys de cessió obligatòria, així com les parcel·les: M1-C, M3-C, M4-B, M6-B, M6-F, M7-A, M7-E del pla de finques finals que forma part del projecte de reparcel·lació.   
Tercer. Notificar i publicar el present acord en la forma legalment establida, i sol·licitar la seua inscripció en el Registre de la Propietat juntament amb l'escriptura pública que replega el projecte de reparcel·lació voluntària".  
Contra la present resolució, que posa fi a la via administrativa, pot interposar alternativament o recurs de reposició potestatiu en el termini d'un mes, a comptar des de l'endemà a la publicació d'este anunci, davant l'alcalde d'este Ajuntament de Favara, de conformitat amb els articles 116 i 117 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o recurs contenciós administratiu, davant el Jutjat contenciós administratiu de València en el termini de dos mesos, a comptar des de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'optara per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o se n'haja produït la desestimació per silenci. Tot això sense perjuí que puga exercitar qualsevol altre recurs que estime pertinent.  
Favara, 14 de febrer de 2007.- L'alcalde: Pedro Juan Victoria Miñana.